Zaravanasî
Zaravanasî an diyalektolojî,zimanan li gor belavbûna wan ya erdnîgarî û taybetmendiyên têkildar dikole . Zaravanasî cudahiyên di nav du( an jî bêtir) zaravayan dikole. Zaravanasî bêtir pêwenddarî cudahiyên rêzimanî, ferheng, û fonolojî an ( dengnasî )yê û têkiliya wê bi herêmên erdnîgarî ye. Li ser zimanê niştîcihên herêmekê ku ji nifşên kevin de li wê derê dijîn, dikole, lê belê li koçberên ku zimanên xwe bi xwe re anîne wê herêmê jî dikole. (bnr têkiliya zimanî) Konseptên giştî yên vekolîna zaravanasiyê van bendên jêrîn dihundirîne: Dihevdûgihiştin Du şêwezimanî Berdewamiya zaravayan Zimanê pirnavendî Hans Kurath û William Labov du lêkolînerên navdar in divê mijarê de. Vekolîna li ser zaravayan di nîvê dawî ji sedsala 19an de dest pê kir.Fikira vekolîna zaravayan ji aliyê Georg Wenker di sala 1876an de dest pê kir. Georg Wenker ew kesê ku nameyên rapirsînê li seranserî bakurê Almaniyayê diandine. Van nameyan komek ji hevokên bi Almaniya standard hatiye nivîsîn dihundirand . Ev hevok dû ra dihatin transkirîptkirin bo zaravayên cuda, bo destnîşana cudahiyên zaravayî. Gelek vekolîn ji vê lêkolînê bi pêşketin û di sedsala dîtir de zaravanasî li hemû cîhanê belav bû. Lêkolînên lasayî bi derxistin û nîgarkirina nexşeya bi rêya çêkirina sînorin aşopî di navbera herêman de, ji bo nîşandana herêmên zaravayan, tê sepandin . Ji bo xelasbûna ji wan şêwe û rêçên lasayî, lêkolîn li ser bingehên civakî hatin kirin.